World news story
कोलकाता में निम्न कार्बन उत्सर्जन और जलवायु परिवर्तन के प्रति यूके का समर्थन
यूके निम्न कार्बन और जलवायु परिवर्तन के प्रति कोलकाता के लचीलेपन का समर्थन करता है।
यूके की शहरी डिजाइन और योजना बनाने में विशेषज्ञ कम्पनियों ने कम कार्बन क्षेत्र में सहयोग के संभावित क्षेत्रों पर चर्चा हेतु कोलकाता का दौरा कर कोलकाता महानगर पालिका (केएमसी) और राज्य सरकार के अधिकारियों से मुलाकात की। बातचीत के इस सत्र का विषय था, एक कम कार्बन उत्सर्जन वाले और जलवायु परिवर्तन के प्रति लचीले कोलकाता के लिए यूके की विशेषज्ञता, जिससे इस ब्रिटिश व्यापारिक समूह को कोलकाता के कम कार्बन क्षेत्रों की ताकतों और अवसरों को जानने और अपनी विशेषज्ञता और समाधानों को पेश करने का मंच मिला।
इस अवसर पर अपने संभाषण देने वाले व्यक्तियों में शामिल रहे भारत में ब्रिटिश उच्चायुक्त डॉमिनिक एस्क्विथ, कोलकाता के माननीय महापौर सोवन चैटर्जी, महानगरपालिका आयुक्त खलील अहमद और कोलकाता में ब्रिटिश उप उच्चायुक्त स्कॉट फर्सीडॉन-वुड। पीड्ब्ल्यूसी (प्राइसवॉटरकूपर्स) ने आने वाले वर्षों में लागू किए जाने वाले यूके-केएमसी के कम-कार्बन के मानचित्र में प्रस्तावित हस्तक्षेप पर एक प्रस्तुति दी । अपशिष्ट, ऊर्जा और जल प्रबंधन, स्मार्ट पार्किंग, सड़क की रोशनी और अक्षय ऊर्जा में विशेषज्ञ कम्पनियों ने अपनी विशेषज्ञता के बारे में जानकारी दी और कार्यक्रम में मौजूद प्रतिनिधिमंडल के समक्ष प्रस्ताव पेश किया।
इस आयोजन पर ब्रिटिश उच्चायुक्त ने कहा:
हरे-भरे और स्मार्ट कोलकाता के लिए केएमसी-यूके के बीच समझौता ज्ञापन एक बेहतरीन उदाहरण है कि कैसे हरी-भरी अर्थव्यवस्था के प्रयासों को प्रयोग में लाया जाता है-कम-कार्बन उत्सर्जन के प्रति व्यापारिक अवसरों का सृजन होता है, कार्बन उत्सर्जन को घटाया जाता है कौशल और क्षमता का निर्माण किया जाता है और शहरों को अधिक से अधिक जलवायु परिवर्तनों के प्रति लचीला बनाया जाता है।
अधिक जानकारी
शहर में एक दीर्घकालिक विकास के प्रचार के क्षेत्र में यूके और कोलकाता के बीच पुरानी साझेदारी है। यूके-केएमसी मानचित्र की शुरुआत जनवरी 2016 को तत्कालीन कौशल मंत्री प्रीति पटेल द्वारा हुई थी। कोलकाता स्थित ब्रिटिश उप उच्चायोग ने केएमसी के साथ उस समय के प्रधानमंत्री डेविड कैमरून की यात्रा के दौरान एक समझौता ज्ञापन पर हस्ताक्षर किया था।
इस समझौता ज्ञापन से एक मिलियन पाउंड के तकनीकी सहायता कार्यक्रम की शुरुआत हुई जिसका लक्ष्य था:
- ग्रीनहाउस गैस उत्सर्जन और बिजली के बिल को कम करना और जलवायु के परिवर्तनों का सामना करना
- पर्यावरण उपयुक्त क्षेत्रों में नौकरियों के अवसरों के जरिए नई संभावित दीर्घकालिक अर्थव्यवस्था के अवसरों के लिए नई नीतियां और योजनाएं पेश करना
- शहर को स्वच्छ और हरा-भरा बनाने वाली अत्याधुनिक नागरिक सेवाएं उपलब्ध कराना
सहभागी यूके कम्पनियों का वर्णन
-
सीडीई एशिया: सीडीई वैश्विक स्तर पर उत्खनन, खनन, पुनर्चक्रण और अपशिष्ट प्रबंधन उद्योगों के लिए अनुकूलित उपकरण की डिजाइन और निर्माण के क्षेत्र का मान्यता प्राप्त ब्रांड है। कोलकाता स्थित सीडीई एशिया लिमिटेड यूके के उत्तरी आयरलैंड में स्थित सीडीई ग्लोबल का एशियाई हिस्सा है। कोलकाता में उनकी एक विनिर्माण इकाई और परीक्षण प्रयोगशाला है।
-
डेलएगुआ: डेला एगुआ संवहन योग्य जल परीक्षण किट का आपूर्तिकर्ता है, जो विभिन्न सरकारी संगठन, एनजीओ और विश्वविद्यालयों के साथ कार्यरत है। इस कम्पनी की स्थापना 1985 में सर्रे विश्वविद्यालय में हुई थी। डेलएगुआ नागरिक प्राधिकरण और राज्य सरकारों को बड़े स्तर पर जल परीक्षण कार्यक्रम का ढांचा तैयार करने, लागू और प्रबंधन करने में सहायता सेवा प्रदान करती है।
-
ग्लोबल ग्रीन सोल्यूशंस: ग्लोबल ग्रीन सोल्यूशंस एक इंजीनियरिंग डिजाइन और परामर्श देने वाली सलाहकार संस्था है। यह संगठन उन लोगों का संघ है जिन्होंने शहरों की दीर्घकालिक विकास, अक्षय ऊर्जा, पुनर्चक्रित/वि-लवणीकरण किए हुए जल और वहनीय परिवहन प्रणाली के क्षेत्र में बेहतरीन कार्य का प्रमाण दिया है।
-
एमएसआर आइटी लिमिटेड: एमएसआर आइटी सोल्यूशन्स प्राइवेट लिमिटेड (एमएसआर) की स्थापना यूके में 2005 में हुई थी और इसका एक समर्पित विकास केंद्र कोलकाता में है। कम्पनी द्वारा उपलब्ध कराई जानी वाली सेवाओं में शामिल हैं दूरस्थ बुनियादी ढांचा प्रबंधन, उत्पाद विकास और समर्थन। कम्पनी द्वारा दी जाने वाली सेवा का लक्ष्य है अत्याधुनिक ओईएम उत्पादों के जरिए शहरी जीवन के स्तर को ऊपर उठाना और ग्राहक के इस्तेमाल के अनुकूल मोबाइल एप्लिकेशन द्वारा आसानी से नियंत्रित की जाने वाली स्मार्ट प्रणाली के साथ इसका संयोजन करना।
-
पुर्सेल: पुर्सेल यूके की कुछ गिनी चुनी वास्तु प्रथाओं में से एक है जो वास्तु संरक्षण के नाम से लोकप्रिय है। यूके में उनके 16 कार्यालय हैं और हांगकांग, मेलबर्न और दिल्ली में एक-एक कार्यालय हैं। इनके कार्यक्षेत्र में शामिल है इमारतें डिजाइन करना, ऐतिहासिक इमारतों और स्थलों का संरक्षण करना और इनसे जुड़ी विशेष योजनाएं, सामाजिक प्रभाव का आकलन और सार्वजनिक संलग्नता को बढ़ाना।
-
आर-एमसी पावर: पिछले 50 वर्षों से आर-एमसी ऑनलाइन गैस टर्बाइन कम्प्रेसर की सफाई में अगुआ है। वे ऐसे उत्पाद और तरीके निर्माण करने में विशेषज्ञ है जिससे कम्प्रेसर की कुशलता बढ़ती है और बिजली उत्पादन में सहायता मिलती है। पर्यावरण के क्षेत्र में आर-एमसी घरेलू और औद्योगिक अपशिष्ट जल प्रबंधन, एसडब्ल्यूएम के लिए अपशिष्ट प्रबंधन सेवा, ई-कचरा और घातक अपशिष्ट निपटान, दूषित जमीन और भूमिगत जल से प्राणघातक रसायन जैसे संखिया, पारा, पीएएच इत्यादि की साफ-सफाई के लिए सेवा मुहैया कराता है।
-
स्कोर इंडिया संघ: डेवलप्मेंट कंसल्टेन्ट्स प्राइवेट लिमिटेड स्कोर इंडिया ( भारत में संग्रहण, नियंत्रण और अक्षय ऊर्जा के अनुकूलन) नामक संघ पर एक प्रस्तुति पेश करेगा, जो दृढ़ता से अक्षय ऊर्जा (सौर ऊर्जा) और ऊर्जा प्रबंधन में संलग्न है। इस संघ का यूके शैक्षणिक सहयोगी है हेरियट वाट विश्वविद्यालय (एचडब्ल्यूयू), जो एडिनबर्ग, ओडीशा और फंडहोर्न फाउंडेशन कॉलेज (एफएफसी) की सीन कंसल्टिंग के साथ कार्यरत है।
-
सेंसस: यूके की कम्पनी सेंसस घरेलू उपयोगिताओं के लिए स्मार्ट ग्रिड और स्मार्ट मीटर संचार प्रौद्योगिकी उपलब्ध कराती है। पांच महाद्वीपों में 10,000 से अधिक ग्राहकों और 42 देशों में उपस्थिति से सेंसस ने अब तक 80 मिलियन एंड पॉइंट मुहैय्या कराए हैं। सेंसस फ्लेक्सनेट एक समर्पित और सुरक्षित दो तरफा संचारित नेटवर्क है जो भरोसेमंद, मापनीय, सुरक्षित जानकारी उपलब्ध कराने का प्रमाणित मंच है जिससे उपयोगिताएं बेहतर ढंग से संचालित होती हैं और ग्राहकों को बेहतर सेवाएं उपलब्ध कराई जाती हैं। .
-
स्टीयर डीविस ग्लीव: स्टीयर डीविस ग्लीव विश्व स्तर पर परिवहन क्षेत्र में कार्यरत एक स्वतंत्र परामर्श इकाई है। वे तकनीकी उत्कृष्टता और विशेषज्ञों की राय से युक्त रणनीतिक सलाह उपलब्ध कराते हैं। वे हर प्रकार के परिवहन को शामिल करते हैं जिससे क्लाइंट को सही निर्णय लेने में सहायता करने वाली व्यापक और विस्तारित जानकारी मिलती है जिसे आम तौर पर गूढ़ योजना और संचालन वातावरण की आवश्यकता होती है।
-
टेर्रा वैक: टेर्रा वैक यूके का प्रमुख दूषित भूमि और भूमिगत जल के प्रंबंधन विशेषज्ञ संस्थान है। 1990 के शुरुआती समय में स्थापित टेर्रा वैक विस्तृत पर्यावरणीय सेवाएं उपलब्ध कराता है जिसमें मिट्टी और भूजल के उपचार के लिए पारम्परिक और अत्याधुनिक प्रौद्योगिकी का इस्तेमाल होता है, और इसमें से अधिकाधिक को घरेलू स्तर पर निर्माण किया गया है।
मीडिया की अधिक जानकारी के लिए संपर्क करें:
स्टुअर्ट एडम्स, प्रमुख
प्रेस और संचार
ब्रिटिश उच्चायोग, चाणक्यपुरी, नई दिल्ली 110021
टेलीफोन: 44192100; फैक्स: 24192411
मेल करें: मैनक डे
हमें फॉलो करें Twitter, Facebook, Flickr, Storify, Eventbrite, Blogs, Foursquare, Youtube, Instagram, Vine, Snapchat @UKinIndia, Periscope @UKinIndia
eng_Latn hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva unk hin_Deva unk hin_Deva unk hin_Deva unk hin_Deva unk hin_Deva unk hin_Deva unk hin_Deva unk hin_Deva unk hin_Deva unk hin_Deva hin_Deva mai_Deva hin_Deva awa_Deva hin_Deva kas_Deva eng_Latn